
ΔΕΛΤΙΟ ΤΥΠΟΥ
Κοινωνικό Παντοπωλείο Δήμου Θηβαίων : «Mαζί γεμίζουμε τσάντες…γεμίζουμε καρδιές»
     Αφού αποχαιρετήσαμε το καλοκαίρι ετοιμαζόμαστε με χαρά για την έναρξη της νέας σχολικής χρονιάς 2026- 27. Ο Δήμος Θηβαίων, μέσω της Δομής Παροχής Βασικών Αγαθών «Κοινωνικό Παντοπωλείο Δήμου Θηβαίων» συγκεντρώνει και φέτος σχολικά είδη για τα παιδιά της πόλης μας που χρειάζονται τη συμπαράστασή μας.
   Με σύνθημα «Μαζί γεμίζουμε τσάντες… γεμίζουμε καρδιές!!!» απευθύνουμε κάλεσμα αλληλεγγύης προς όλους τους πολίτες τις εταιρείες και τα βιβλιοπωλεία  προκειμένου να συγκεντρωθούν :
· Σχολικές τσάντες και κασετίνες

· Τετράδια Δημοτικού, Γυμνασίου, Λυκείου (και θεματικά), μπλοκ ζωγραφικής, ντοσιέ κ.ά
· Ψαλίδια, πλαστελίνες, γεωμετρικά όργανα, φακέλους

· Γραφική ύλη (μολύβια, στυλό, γόμες, ξύστρες, ξυλομπογιές, μαρκαδόρους κ.λ.π.)
    Τα σχολικά είδη που θα προσφερθούν, θα πρέπει να είναι καινούρια ή μεταχειρισμένα σε άριστη κατάσταση, έτοιμα  να χρησιμοποιηθούν.
    Όλοι οι μαθητές έχουν δικαίωμα σε μια ξέγνοιαστη και ευχάριστη μαθητική ζωή και το δικό μας μέλημα είναι μόνο η απρόσκοπτη πορεία τους σε αυτή!

Ένα μολύβι μπορεί να γράψει μια ιστορία …Εσύ μπορείς να γράψεις ένα καλύτερο αύριο!

